ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

GOLD ลดส่วนต่ำหุ้น
บริษัท แผ่นดินทอง พร็อพเพอร์ตี้ ดีเวลลอปเม้นท์ (GOLD) แจ้งมติที่ประชุมคณะกรรมการว่าอนุมัติการหักกลบส่วนต่ำมูลค่าหุ้นคงเหลือ 505,787,876 บาท โดยเกิดจากส่วนต่ำมูลค่าหุ้นจำนวน 1,272,429,519 บาท กับส่วนเกินทุนของบริษัทจำนวน 766,641,643 บาท และกำไรสะสมจำนวน 223,532,440 บาท คงเหลือส่วนต่ำมูลค่าหุ้นสุทธิ 282,255,436 บาท การหักกลบดังกล่าวมีผลนับตั้งแต่วันที่ 22 มี.ค. 2553 
D1 เปิดแผนพัฒนาที่ 13 ไร่ไตรมาส 3
บริษัท ดราก้อน วัน (D1) แจ้งความคืบหน้าของแผนพัฒนาที่ดิน จำนวน 13 ไร่ 89 ตารางวา ถนนศรีนครินทร์ กรุงเทพมหานคร (ตรงข้ามซีคอนสแควร์) ซึ่งคาดว่าจะสามารถสรุปผลและกำหนดแผนการพัฒนาและบริการจัดการที่ดินดังกล่าวได้ภายในไตรมาส 3 ของปีนี้
PR124 ฮอต
หุ้นแม่และลูก บริษัท 124 คอมมิวนิเคชั่นส (PR124) ทะยาน ราคาพุ่งกว่า 17% โดย PR124 ปิดที่ 0.95 บาท บวก 0.14 บาท และ PR124W1 บวก 0.12 บาท ปิดที่ 0.83 บาท
นายนิมิตร หมดราคี ประธานเจ้าหน้าที่บริหาร PR124 กล่าวว่า ไม่ทราบสาเหตุที่ราคาหุ้น PR124 ปรับตัวสูงขึ้น เนื่องจากขณะนี้อยู่ที่ประเทศสิงคโปร์เพื่อเจรจารับงานจากลูกค้ารายใหม่ ปัจจุบันบริษัทมีลูกค้าจากสิงคโปร์อยู่แล้ว คือ เซนโตซ่า รีสอร์ท เวิลด์ 
สำหรับผลประกอบการงวดไตรมาสแรกปีนี้คาดว่าจะออกมาดี จากลูกค้าใหม่ที่มีเข้ามาเพิ่มขึ้น และลูกค้าเก่าก็ยังคงอยู่
ด้านนายวิรัตน์ อุดมสินวัฒนา หรือ “เสี่ยวิลลี่” นักลงทุนรายใหญ่ และผู้ถือหุ้นรายใหญ่ของ PR124 กล่าวว่า ที่ผ่านมาได้ขายหุ้น PR124 ออกมาบางส่วน คงเหลือไม่มากนัก แต่ยืนยันว่าการลงทุนในหุ้น PR124 เป็นการลงทุนระยะยาว และมีโอกาสที่จะเข้าไปซื้อกลับเข้ามาได้อีก
GLOW แจกปันผล 1.123 บาท/หุ้น
คณะกรรมการบริษัท โกลว์ พลังงาน (GLOW) มีมติให้บริษัทจ่ายเงินปันผลอีกหุ้นละ 1.123 บาท ให้แก่ผู้ถือหุ้นที่มีชื่อในทะเบียนวันที่ 6 พ.ค. และกำหนดจ่ายเงินในวันที่ 26 พ.ค. 2553 หลังจ่ายปันผลระหว่างกาลแล้วหุ้นละ 0.70 บาท รวมทั้งปีแจกหุ้นละ 1.823 บาท รวมเป็นเงินทั้งสิ้น 2,666 ล้านบาท ทั้งนี้เงินปันผลหุ้นละ 1.123 บาท คิดเป็นอัตราผลตอบแทน 3.03%
ล่าสุดหุ้น GLOW ปิด 37 บาท ลดลง 0.50 บาท หรือ 1.33%